SET ปิดเช้าบวก 1 จุด คลายกังวลวิกฤต “แบงก์ยุโรป” คาดบ่ายไซด์เวย์ต่อ
SET ปิดเช้าเพิ่มขึ้น 0.96 จุด นักลงทุนคลายกังวลวิกฤตธนาคารในยุโรปมากขึ้น ส่วนในประเทศยังประกาศยุบสภาวันนี้หลังทูลเกล้าฯแล้ว แนวโน้มช่วงบ่ายคาดแกว่งคล้ายช่วงเช้าระหว่างรอการประชุมเฟดสัปดาห์นี้ ให้แนวรับ 1,555 จุด แนวต้าน 1,570-1,575 จุด
SET ปิดเช้าเพิ่มขึ้น 0.96 จุด นักลงทุนคลายกังวลวิกฤตธนาคารในยุโรปมากขึ้น ส่วนในประเทศยังประกาศยุบสภาวันนี้หลังทูลเกล้าฯแล้ว แนวโน้มช่วงบ่ายคาดแกว่งคล้ายช่วงเช้าระหว่างรอการประชุมเฟดสัปดาห์นี้ ให้แนวรับ 1,555 จุด แนวต้าน 1,570-1,575 จุด
20 มี.ค. 2566

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยช่วงเช้าที่ผ่านมาแกว่งไซด์เวย์ออกด้านข้าง ยังไม่มีประเด็นบวกและลบชัดเจน ขณะที่นักลงทุนคลายกังวลต่อวิกฤตธนาคารในยุโรปมากขึ้นหลังธนาคาร UBS ซึ่งเป็นธนาคารใหญ่สุดของสวิตเซอร์แลนด์ตกลงเข้าซื้อกิจการธนาคารเครดิต สวิส ที่ประสบปัญหาทางการเงิน ในวงเงิน 3 พันล้านฟรังก์สวิส (3.23 พันล้านดอลลาร์สหรัฐ) ส่วนในประเทศยังรอการประกาศยุบสภาหลังจากรัฐบาลทูลเกล้าฯ ไปแล้ว ซึ่งน่าจะเห็นความชัดเจนภายในวันนี้
โดยแนวโน้มช่วงบ่ายคาดตลาดฯ น่าจะแกว่งคล้ายกับช่วงเช้า แม้จะคลายกังวลต่อวิกฤติธนาคารลงบ้างแต่ก็ยังไม่วางใจ 100% รวมถึงนักลงทุนส่วนใหญ่ยังรอผลการประชุมธนาคารกลางสหรัฐ (เฟด) ในสัปดาห์นี้ แต่อย่างไรก็ตาม เริ่มเห็นแรงซื้อกลับเข้ามาในหุ้นที่จะได้ประโยชน์จากมาตรการกระตุ้นเศรษฐกิจภายในประเทศ (Domestic Play) เช่น กลุ่มค้าปลีก, โรงไฟฟ้า เป็นต้น
ให้แนวรับไว้ที่ 1,555 จุด และแนวต้าน 1,570-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 1,125.37 ล้านบาท ปิดที่ 994.00 บาท ลดลง 2.00 บาท
KBANK มูลค่าการซื้อขาย 1,005.17 ล้านบาท ปิดที่ 131.00 บาท ลดลง 1.00 บาท
CPALL มูลค่าการซื้อขาย 953.37 ล้านบาท ปิดที่  61.75 บาท เพิ่มขึ้น 0.50 บาท
BBL มูลค่าการซื้อขาย 841.94 ล้านบาท ปิดที่ 150.50 บาท ลดลง 3.00 บาท
ADVANC มูลค่าการซื้อขาย 825.23 ล้านบาท ปิดที่ 210.00 บาท เพิ่มขึ้น 4.00 บาท